laion/Wikipedia-Exotic huggingface dataset:
ბლანკა II ნავარელი

ბლანკა II ნავარელი (ესპ. Blanca II de Navarra; დ. 9 ივნისი, 1424 — გ. 2 დეკემბერი, 1464) — ტრასტამარის დინასტიის წარმომადგენელი. არაგონის მეფე ხუან II-ისა და ნავარის დედოფალ ბლანკა I-ის ასული. 1440 წელს ცოლად გაჰყვა კასტილიის მომავალ მეფე ენრიკე IV-ს, რომელსაც 1453 წელს იმპოტენციის გამო გასცილდა. 1441 წლიდან თავის ძმას, ნავარის მეფე კარლ IV-ს ეცილებოდა ტახტში, რომლის გარდაცვალების შემდეგაც, 1461-დან 1464 წლამდე ნავარის დედოფალი ბლანკა II გახდა. ბლანკა დაიბადა 1424 წლის 9 ივნისს, ქალაქ ოლიტეში. იგი იყო არაგონის მეფე ხუან II-ისა და მისი ცოლის, ნავარის დედოფალ ბლანკა I-ის ასული. მას მხოლოდ ერთი უფროსი ძმა და ერთი უმცროსი და ჰყავდა. 1427 წელს მისი ძმა კარლი და და, პრინცესა ლეონორი მასთან ერთად დასახელდნენ ნავარის ტახტის მემკვიდრეებად. ამ დროს ბლანკამ დაიფიცა, რომ ნავარის დედოფალი გახდებოდა. 1436 წლიდან დაიწყო საქორწინო მოლაპარაკებები ბლანკასა და კასტილიის ტახტის მემკვიდრე ენრიკეს ქორწინებასთან დაკავშირებით. 1440 წლის 16 ოქტომბერს შედგა მათი ქორწინება, რითაც ბლანკა ასტურიის პრინცესა ხდება, თუმცა ენრიკეს იმპოტენციის გამო ეს ქორწინება კონსუმირებული არ იყო. 1441 წელს დედოფალი ბლანკა I გარდაიცვალა, ნავარის მეფე კი მისი ძმა კარლ IV ხდება. 1453 წელს ბლანკამ პაპს ქორწინების ანულირება სთხოვა ქმრის იმპოტენტობის გამო. მისი მოთხოვნა პაპმა მალე დააკმაყოფილა და ჯვარი აჰყარათ, რის შემდეგაც იგი ნავარაში ბრუნდება და ტახტისათვის ბრძოლას იწყებს. ცნობილია, რომ ბლანკა ძმის თავიდან მოსაცილებლად ათასგვარ ჯადოქრობასა და მაგიას მიმართავდა. 1461 წელს კარლ IV გარდაიცვალა და ნავარის დედოფალი ბლანკა II ხდება, თუმცა იგი ეჭვის თვალით უყურებდა თავის დას, პრინცესა ლეონორს, რომელიც საფრანგეთის მეფის ნათესავზე იყო დაქორწინებული, მაშასადამე მხარაჭერა ჰქონდა, ამასთან მას არც უშვილობის პრობლემა ჰქონდა. სწორედ ამიტომ, 1462 წელს, ნავარაში ჩასულ ლეონორს ბლანკამ ძალით მოაწერინა ხელი ნავარის ტახტზე უარმყოფ დოკუმენტზე. ამის შემდეგ, მისი მეორედ ქორწინება და მემკვიდრის გაჩენა გახდა აუცილებელი. მამამისი, მეფე ხუანი ცდილობდა, რომ ბლანკა საფრანგეთის მეფე ლუი XI-ის ძმაზე, ბერის ჰერცოგ შარლ დე ვალუაზე დაექორწინებინა, თუმცა ამაოდ. 1464 წელს ბლანკამ პამპლონაში დიდებულების კრება მოაწყო, სადაც თავისი მოწინააღმდეგე დიდგვაროვნები პამპლონას ეპისკოპოსის დახმარებით ერთიანად ამოხოცა. ამ ამბიდან სულ მალე, 1464 წლის 2 დეკემბერს, 40 წლის დედოფალი ბლანკა მოწამლეს. მის შემდეგ ტახტი დროებით მამამისმა მიიტაცა, საბოლოოდ კი მისი შიში გამართლდა და ნავარის დედოფალი მისი და ლეონორ I ხდება, თუმცა მხოლოდ ორი კვირით. Rafael Altamira, Spagna, 1412-1516, in Cambridge University Press - Storia del mondo medievale, vol. VII, pp. 546-575, Garzanti, 1999
ტარეკ ჩაჰედი

ტარეკ ჩაჰედი (დ. 23 ივნისი, 1996, ბერლინი გერმანია) — ტუნისური წარმოშობის გერმანელი ფეხბურთელი. ამჟამად თამაშობს საფეხბურთო კლუბ „მაგდებურგში“. ჩაჰედი დაიბადა ბერლინში. 7 წლის ასაკში მან საფეხბურთო კარიერა დაიწყო „ჰერტა ცელენდორფში“. შემდეგ გადავიდა საფეხბურთო კლუბ „ბერლინერში“. 2013 წელს გახდა „მაგდებურგის“ წევრი და კლუბის 19-წლამდელთა გუნდის კაპიტანი. მისი პროფესიონალური დებიუტი შედგა „კარლ ცაისის“ წინააღმდეგ. მოგვიანებით გაიტანა პირველი გოლი „ჰერტა ბერლინ II“-ის გუნდის წინააღმდეგ. 2015 წლის მარტში გააფორმა ორწლიანი კონტრატი „მაგდებურგთან“ და დაეხმარა გუნდს მესამე ლიგაში გადასვლაში. მაგდებურგი: რეგიონსლიგა ნორდოსტი (1): 2015 ↑ Tarek Chahed - Nach dem Abi ein Jahr nur Fußball გერმანული. Magdeburger Verlags- und Druckhaus (14 მაისი 2015). დაარქივებულია ორიგინალიდან — 8 მაისი 2019. ციტირების თარიღი: 25 July 2015. ↑ Mit gebremster Freude გერმანული. Magdeburger Verlags- und Druckhaus (17 მაისი 2015). დაარქივებულია ორიგინალიდან — 21 მაისი 2015. ციტირების თარიღი: 25 July 2015. ↑ 1. FC Magdeburg bindet Talent Tarek Chahed გერმანული. Magdeburger Verlags- und Druckhaus (23 მარტი 2015). დაარქივებულია ორიგინალიდან — 2015-05-31. ციტირების თარიღი: 25 ივლისი 2015. ტარეკ ჩაჰედი — Soccerway
კარლ IV (ნავარა)

კარლ IV ნავარელი (ესპ. Carlos IV de Navarra; დ. 29 მაისი, 1421 — გ. 23 სექტემბერი, 1461) — ტრასტამარას დინასტიის წარმომადგენელი. არაგონის მეფე ხუან II-ისა და ნავარის დედოფალ ბლანკა I-ის უფროსი ვაჟი. ნავარის მეფე 1441-61 წლებში. კარლი დაიბადა 1421 წლის 29 მაისს ვალიადოლიდში. იგი იყო არაგონის მეფე ხუან II-ისა და ნავარის დედოფალ ბლანკა I-ის უფროსი ვაჟი. მას ორი უმცროსი და ჰყავდა, რომელთაც დიდი პრეტენზიები ჰქონდათ ნავარის ტახტზე. 1425 წლიდან მოყოლებული, იგი დედის თანამმართველი იყო. 1439 წლის 30 სექტემბერს კარლი დააქორწინეს კლევის ჰერცოგ ადოლფ I-ისა და ბურგუნდიის ჰერცოგ ფილიპ III-ის ქალიშვილ მარი ბურგუნდიელის ასულ აგნესაზე. 1441 წელს დედოფალი ბლანკა I გარდაიცვალა და ნავარის მეფედ კარლ IV გვევლინება. მისი მეუღლე, დედოფალი აგნესა კლეველი 1448 წლის 6 აპრილს უშვილოდ აღესრულა 26 წლის ასაკში. მისი გარდაცვალების შემდეგ მართალია მეფემ უარი თქვა ახალი ცოლის შერთვაზე, თუმცა უამრავი საყვარელი გაიჩინა. მიუხედავად ამისა, 1449 წელს იგი შეეცადა შოტლანდიის მეფის ასულ იზაბელა სტიუარტზე დაქორწინებულიყო, თუმცა იგი ბრეტანის ჰერცოგს მისთხოვდა. კარლის ერთ-ერთ საცოლედ ასევე მოიაზრებოდა პორტუგალიის მეფე დუარტე I-ის ასული კატარინა პორტუგალიელიც, რომელიც ნავარისკენ მიმავალ გზაზე დაიღუპა. საბოლოოდ, სხვადასხვა საყვარლისგან მეფე კარლს სამი უკანონო შვილი დარჩა: ანა, მედინასელის გრაფინია; ფილიპე, პალერმოს არქიეპისკოპოსი; ჟანი, უესკას ეპისკოპოსი; 1447 წლიდან იწყება სამოქალაქო ომი ნავარის ტახტისთვის, სადაც კარლის წინააღმდეგ მისი და, კასტილიის მეფის რძალი ბლანკა ნავარელი იბრძოდა. 1452 წელს, კარლ IV ბრძოლისას ტყვედ ჩაიგდო კასტილიის მეფე ხუან II-მ. ამავდროულად სამოქალაქო ომი იწყება კასტილიაშიც, სადაც ერთმანეთს ტახტში ხუან II-ის ვაჟი ენრიკე და მისი ნახევარ-და-ძმა ალფონსო და ისაბელი ეცილებოდნენ. კასტილიის მეფეს ნავარისთვის აღარ ეცალა, ამიტომაც კარლ IV გაათავისუფლა. ამავდროულად, 1453 წელს ბლანკა ნავარელი ქმარს გაეყარა და სამშობლოში დაბრუნდა, რითაც ბრძოლა უფრო გამძაფრდა. 1459 წელს კარლმა უარი განაცხადა მამასთან შერიგებაზე და ტახტისათვის მებრძოლ ისაბელ კასტილიელზე ქორწინება განიზრახა. იგი უკვე კასტილიის საზღვართან იყო, როცა მამამისის, არაგონის მეფე ხუან II-ის ბრძანებით დააპატიმრეს. მამამისს სურდა, რომ ისაბელი მის მეორე ვაჟზე, ფერდინანდ არაგონელზე დაქორწინებულიყო. საბოლოოდ მან გაათავისუფლა კარლი, თუმცა გაშვების წინ არაგონის ტახტზე ყველანაირი უფლება ჩამოართვა. განთავისუფლებიდან მალევე, 1461 წლის 23 სექტემბერს, ბარსელონაში ყოფნისას კარლ IV 40 წლის ასაკში გარდაიცვალა და ტახტზე მისი და ბლანკა II ავიდა, ისაბელ კასტილიელი კი მართლაც ფერდინანდ არაგონელზე დაქორწინდა, რაც გახდა საფუძველი გაერთიანებული ესპანური იმპერიისა. de Sousa, Antonio Caetano (1735). Historia genealogica da casa real portugueza. 2. Lisboa Occidental. p. 497. Wikisource Chisholm, Hugh, ed. (1911). "John I of Castile" . Encyclopædia Britannica. 15 (11th ed.). Cambridge University Press. Louda, Jirí; MacLagan, Michael (1999), Lines of Succession: Heraldry of the Royal Families of Europe (2nd ed.), London: Little, Brown and Company
აგნესა კლეველი

აგნესა კლეველი (გერმ. Agnesa von Kleve; დ. 22 მარტი, 1422 — გ. 6 აპრილი, 1448) — ლა მარკთა დინასტიის წარმომადგენელი. კლევ-მარკის ჰერცოგ ადოლფ I-ისა და მისი მეუღლის, ბურგუნდიის ჰერცოგ ფილიპ III-ისა და მარგარეტ ბავარიელის ქალიშვილ ჰერცოგინია მარი ბურგუნდიელის შუათანა ასული. საფრანგეთის მეფე ლუი XII-ის დეიდა. 1439 წელს ცოლად გაჰყვა ვიანის პრინც კარლ ტრასტამარას, რომელიც დედამისის, დედოფალ ბლანკა I-ის გარდაცვალების შემდეგ, 1441 წელს ნავარის მეფე ხდება. მამამისმა, არაგონის მეფე ხუან II-მ მისთვის არაერთხელ სცადა ტახტის წართმევა. რამდენიმეწლიანი ქორწინებიდან, დედოფალ აგნესასა და მეფე კარლს შვილები არ ჰყოლიათ. აგნესა გარდაიცვალა 1448 წლის 6 აპრილს, 26 წლის ასაკში. ამის შემდეგ, კარლმა მემკვიდრის გაჩენის მიზნით კიდევ რამდენჯერმე სცადა დაქორწინება, თუმცა ამაოდ. Anthony, Raoul: Identification et Étude des Ossements des Rois de Navarre inhumés dans la Cathédrale de Lescar, Masson, Párizs, 1931. URL: Lásd Külső hivatkozások
სკოპიეს მარათონი

სკოპიეს მარათონი (მაკედ. Скопски маратон) — მარათონი, რომელიც, ჩრდილოეთ მაკედონიის დედაქალაქ სკოპიეში ტარდება. პირველად მარათონი 1997 წელს დაიგეგმა, მაგრამ ფინანსური პრობლემების გამო ვერ მოხერხდა მისი ჩატარება ყოველწლიურად. 2007 წელს გაიმართა მხოლოდ „ნახევარმარათონი“, 2008 წლიდან კი ტურნირს ყოველწლიური სახე მიეცა. ამ წელს ჩატარდა მარათონი, „ნახევარმარათონი“ და შეჯიბრი 5 კილომეტრზე სირბილში. ეს იყო შესარჩევი (სალიცენზიო) მარათონი 2012 წლის ზაფხულის ოლიმპიადისათვის. არის „საერთაშორისო მარათონისებისა და დისტანციაზე რბოლის ასოციაცისს“ წევრი 2009 წლიდან. 2015 წელს მარათონი არ ჩატარდა ჩრდილოეთ მაკედონიაში გამართული საპროტესტო აქციების გამო. წარმოადგენს ყველაზე დიდ შეჯიბრებას ჩრდილოეთ მაკედონიაში. 2012 წელს მასში მონაწილეობა მიიღო 3600 ადამიანმა, 36 ქვეყნიდან. მისი პარტნიორია Wizz Air.       ამჟამინდელი რეკორდი ↑ Skopje Marathon Cancelled: Hundreds Gather at the Start Line. Independent.mk (May 10, 2015). დაარქივებულია ორიგინალიდან — მარტი 4, 2016. ციტირების თარიღი: მაისი 8, 2019. ↑ (10 May 2010) Унгарецот Тамаш Тот победник на Скопскиот маратон, Utrinski vesnik (in Macedonian), Retrieved November 10, 2010 ↑ (11 May 2009)Нинковиќ и Врајиќ најбрзи на Скопскиот маратон დაარქივებული 2011-07-22 საიტზე Wayback Machine. , Nova Makedonija (in Macedonian), Retrieved November 10, 2010 ↑ (12 May 2008) Димовска со нов македонски рекорд на Скопскиот Маратон დაარქივებული 2011-07-22 საიტზე Wayback Machine. , Athletic Federation of Macedonia (in Macedonian), Retrieved November 10, 2010 მარათონის ოფიციალური საიტი (მაკედონური) მარათონის ოფიციალური საიტი
გვეტაძე

საკუთარი სახელი გვეტაძე შეიძლება აღნიშნავდეს: გურამ გვეტაძე — სახელმწიფო მოხელე ვასილ გვეტაძე — პოეტი ნინო გვეტაძე — ქართველი მუსიკოსი რაჟდენ გვეტაძე — ქართველი მწერალი, მთარგმნელი სოფიო გვეტაძე — მოჭადრაკე
ხუანა ენრიკესი

ხუანა ენრიკესი (ესპ. Juana Enríquez; დ. 1425 — გ. 13 თებერვალი, 1468) — კასტილიელი დიდგვაროვანი. არაგონის, ნავარის, სიცილიისა და მალიორკის დედოფალი 1458-68 წლებში როგორც ხუან II-ის მეორე ცოლი. ესპანეთის გამერთიანებელი მეფის, ფერდინანდ II-ის დედა. ხუანა დაიბადა 1425 წელს, კასტილიის დედაქალაქ ვალიადოლიდთან ახლოს. იგი იყო ადგილობრივი დიდგვაროვნის, ფადრიკ ენრიკესისა და მისი ცოლის, მარიანა ფერნანდესის ქალიშვილი. მამის ხაზით, იგი კასტილიის მეფე ალფონსო XI-ის შვილთაშვილის შვილი იყო. 1444 წელს ხუანა ცოლად გაჰყვა არაგონისა და სიცილიის დაქვრივებულ პრინც ხუანს, რომელსაც პირველი ცოლისგან, დედოფალ ბლანკა ნავარელისგან მემკვიდრეობით ნავარის სამეფო ტახტი და სამი შვილი დარჩენოდა. ეს ქორწინება ბლანკას გარდაცვალებიდან სამი წლის შემდეგ შედგა. მისი შვილები ტახტისათვის იბრძოდნენ, ამიტომაც ხუანა და ხუანი მხოლოდ დე-ფაქტო მეფე-დედოფალი იყვნენ ნავარისა. ყოველივე ამას მოჰყვა ნავარის სამოქალაქო ომი, რომლის დასრულებასაც ხუანა ვერ მოესწრო. ასე თუ ისე, 1461 წელს, ჯერ მისი გერის, მეფე კარლ IV-ის, ხოლო შემდეგ მეორე გერის, დედოფალ ბლანკა II-ის მოწამვლის შემდეგ, ნავარის ტახტი ხუანის გარდაცვალებამდე მათ დარჩათ, ასევე მათ დარჩაც არაგონ-სიცილიის ტახტებიც. ხუანასა და ხუანს სულ ორი შვილი შეეძინათ: ფერდინანდ II (1452-1516), არაგონისა და კასტილიის მეფე, კოლუმბის ექსპედიციის დამფინანსებელი, რეკონკისტას დამსრულებელი, ესპანეთის კოლონიური იმპერიის დამაარსებელი და ა.შ. პირველად იქორწინა ისაბელ I კასტილიელზე, რომელთანაც შეეძინა პორტუგალიის დედოფალი ისაბელი, ესპანეთის დედოფალი ხუანა I, ასტურიის პრინცი ხუანი, ასევე პორტუგალიის დედოფალი მარია და ინგლისის დედოფალი კატალინა არაგონელები, თუმცა მისი გარდაცვალების შემდეგ მეორედ დაქორწინდა საფრანგეთის მეფე ლუი XII-ის დის შვილ ჟერმენა დე ფუაზე; ხუანა (1455-1517), ცოლად გაჰყვა თავისსავე ბიძაშვილს, ნეაპოლის მეფე ფერდინანდ I-ს, რომელთანაც მხოლოდ ორი შვილი შეეძინა, მათ შორის ნეაპოლის დედოფალი ჯოვანა; 1461 წელს, ხუანამ მოახერხა და ჯირონას პრინციპილატიც მოიერთა. იგი გარდაიცვალა 1468 წლის 13 თებერვალს, 42-43 წლის ასაკში. Rafael Altamira, Spagna, 1412-1516, in Storia del mondo medievale, vol. VII, 1999, pp. 546–575
გიგი ადამაშვილი

გიგი ადამაშვილი (დ. 23 სექტემბერი, 1998, თბილისი) — ქართველი მუსიკოსი და მომღერალი, ვასო აბაშიძის სახელობის ახალი თეატრის მიწვეული მსახიობი, ინდის, აკუსტიკურ მუსიკისა და ჯაზის მუსიკალური მიმდინარეობების შემსრულებელი. გიგი ადამაშვილი დაიბადა თბილისში, 1998 წლის 23 სექტემბერს. მუსიკით პირველად დაინტერესედა 11 წლის ასაკში, როდესაც დედამ გიტარაზე დაკვრა ასწავლა. დაამთავრა თბილისის სახელმწიფო კონსერვატორია ჯაზის ხელოვნების სპეციალობით. 12 წლის ასაკში დაიწყო სიმღერა და მონაწილეობა მიიღო თინეიჯერულ კონკურსში „New Star 2012“, სადაც პირველი ადგილი დაიკავა. 2015 წელს, 16 წლის ასაკში, გიგი ადამაშვილმა მონაწილეობა მიიღო უკრაინის „X ფაქტორში“, სადაც ბობ დილანის სიმღერა „Make You Feel My Love“ შეასრულა, მის გამოსვლას საკმაოდ დიდი გამოხმაურება მოჰყვა. 2016 წელს, გიგიმ მონაწილეობა მიიღო საქართველოს „X ფაქტორში“, სადაც შეასრულა კრის აიზეკის სიმღერა „Wicked Game“. საბოლოოდ მან კონკურსში მეორე ადგილი დაიკავა. 2016 წლის ოქტომბერიდან 2017 წლის ივნისამდე ჩაატარა ტურნე საქართველოს მასშტაბით და 20 ზე მეტ ქალაქში გამართა სოლო კონცერტები. 2018 წელს წარდგენილი იყო, მუსიკალური დაჯილდოვების ცერემონიაზე „ოქროს ტალღა 2018“, სადაც მან გამოკითხვაში 103, 078 ხმით, ნომინაციაში „ინტერნეტ რჩეული“ გაიმარჯვა. 2019 წლის აპრილში გამოუშვა პირველი სინგლი „Yellow Kites“, გიგი ადამაშვილმა პირველი სინგლი „Yellow Kites“ გამოუშვა 2019 წლის აპრილში. 2019 წლის მაისში გამოუშვა მუსიკალური ვიდეო რგოლი, სიმღერით „BABI“, რომელიც მუსიკოს თამარ ბაბილუას მიუძღვნა. სიმღერა ფრანგულ მუსიკალურ პლატფორმა „ClapCharts“-ის ახალი სიმღერების ჩარტებში მოხვდა და პირველი ადგილი დაიკავა. 2023 წლიდან მონაწილეობს ვასო აბაშიძის სახელობის ახალი თეატრის სპექტაკლ „მე გადმოვცურავ ზღვა“-ში. თამაშობს მთავარ პერსონაჟს - „ბუის“. გიგი ადამაშვილი — საქართველოს ბიოგრაფიული ლექსიკონი ოფიციალური საიტი [მკვდარი ბმული] გიგი ადამაშვილი Twitter-ზე გიგი ადამაშვილი Facebook-ზე ↑ 1.0 1.1 როგორ აატირა უკრაინულ „X ფაქტორზე“ 16 წლის გიგი ადამაშვილმა ნინო ქათამაძე და რატომ აქვს მას ბავშვობიდან „გატრანსული“. Tbiliselebi.ge (14 სექტემბერი, 2015). ციტირების თარიღი: 9 მაისი, 2019. ↑ გიგი ადამაშვილი - რადიობიბლიოთეკა. youtube.com (11 აპრილი, 2024). ციტირების თარიღი: 29 მაისი, 2024. ↑ ქართველმა მომღერალმა უკრაინული X Factor-ის ჟიური და დარბაზი ტრანსში ჩააგდო. palitravideo.ge (30 სექტემბერი, 2015). ციტირების თარიღი: 9 მაისი, 2019. ↑ დაუმსახურებლად წავაგე” – გიგი ადამაშვილი პირველ კომენტარს აკეთებს. Musicbox.ge (6 ივლისი, 2016). ციტირების თარიღი: 9 მაისი, 2019. ↑ ვინ გახდა „წლის სიმღერის“ ტიტულის მფლობელი – „ოქროს ტალღის“ გამარჯვებულების სრული სია. Newposts.ge (14 ნოემბერი, 2018). ციტირების თარიღი: 9 მაისი, 2019. ↑ Yellow Kites — Single. ITunes. ციტირების თარიღი: 9 მაისი, 2019. ↑ „სიმღერას „BABI“ ერქმევა – გიგი ადამაშვილი ახალ კლიპზე და სინგლზე მუშაობს. Stv.ge (22 აპრილი, 2019). ციტირების თარიღი: 9 მაისი, 2019.[მკვდარი ბმული] ↑ გიგი ადამაშვილი kulisebi.ge. kulisebi.ge (2 თებერვალი, 2024). ციტირების თარიღი: 29 მაისი, 2024.
დარიო ივანოვსკი

დარიო ივანოვსკი (მაკედ. Дарио Ивановски, დ. 15 მაისი, 1997, სკოპიე, ჩრდილოეთ მაკედონია) — ჩრდილოეთ მაკედონელი გრძელ დისტანციაზე მორბენალი. ჩრდილოეთ მაკედონიის ეროვნული ნაკრებისა და „რაბოტნიჩკი სკოპიეს“ წევრი. 2016 წელს ელბასანში მან მოიგო შეჯიბრება 3000 მეტრზე სირბილში. 2017 წელს მონაწილეობა მიიღო სკოპიეს „ნახევარმარათონში“ და გაიმარჯვა 1:11:26 დროში. 2017 წლის 22 აპრილს მოიგო ბელგრადის „ნახევარმარათონი“ 1:10:00 დროში. დაამყარა ქვეყნის ეროვნული რეკორდი 3000 მ-ზე სირბილში ნოვი-სადში.. მონაწილეობდა 2018 წლის მძლეოსნობის მსოფლიოს ჩემპიონატზე 1500 მ-ზე სირბილში. 2018 წლის 21 აპრილს მან ზედიზედ მეორედ მოიგო ბელგრადის ნახევარმარათონი და დაამყარა დროის პირადი რეკორდი – 1:08:03. ↑ Atletikë / Zv/Presidenti i Atletikës Evropiane, Karaminov, në Elbasan - AlbanianSport.net. დაარქივებულია ორიგინალიდან — 2019-04-17. ციტირების თარიღი: 2019-05-09. ↑ Gega e Smajlaj, rekorde kombëtare në kërcim së gjati e 3000 metra. დაარქივებულია ორიგინალიდან — 2019-04-17. ციტირების თარიღი: 2019-05-09. ↑ Sportske: Dario Ivanovski i Slađana Perunović pobednici polumaratona Serbian (April 22, 2017). ციტირების თარიღი: October 21, 2018. ↑ Održan 23. Novosadski polumaraton - JMU Radio-televizija Vojvodine ↑ Дарио Ивановски со нов државен рекорд - K4T.mk. დაარქივებულია ორიგინალიდან — 2019-04-17. ციტირების თარიღი: 2019-05-09. დარიო ივანოვსკი[მკვდარი ბმული] — ათლეტთა ფედერაციის საერთაშორისო ასოციაციის ოფიციალური საიტი
კარლ III (ნავარა)

კარლ III ნავარელი (ფრანგ. Charles III de Navarre), მეტსახელად კეთილშობილი (ფრანგ. le Noble; დ. 1361 — გ. 8 სექტემბერი, 1425) — ევრეს დინსტიის წარმომადგენელი. ნავარის მეფე კარლ II-ის უფროსი ვაჟი. ნავარის მეფე 1387-1425 წლებში, ასევე ევრეს გრაფი და ნემურის ჰერცოგი. კარლი დაიბადა 1361 წელს საფრანგეთში, პარიზიდან 46 კილომეტრში მდებარე ქალაქ მანტ-ლა-ჟოლში. იგი იყო ნავარის მეფე კარლ II-ისა და მისი ცოლის, დედოფალ ჟანა დე ვალუას უფროსი ვაჟი. მამის მხრიდან მისი პაპა-ბებია ნავარის მეფე ფილიპ III და მისი ცოლი, საფრანგეთის მეფე ლუი X-ის ერთადერთი ასული, ნავარის დედოფალი ჟანა II, ხოლო დედის მხრიდან საფრანგეთის მეფე ჟან II და მისი პირველი მეუღლე, ნორმანდიის ჰერცოგინია ბონა ბოჰემიელი იყვნენ. ასევე ცნობილია, რომ მისი უცმროსი და, პრინცესა ჟანა, შემდეგში ინგლისისა და ირლანდიის დედოფალი გახდა. 1375 წელს კარლი დაქორწინდა კასტილიისა და ლეონის მეფე ენრიკე II-ის ასულ ელეანორა კასტილიელზე. კარლსა და ელეანორას სულ რვა შვილი შეეძინათ, აქედან მხოლოდ ორი ვაჟი, რომლებიც ჩვილობაშივე დაიღუპნენ, ამიტომაც მის მემკვიდრედ 1382 წელს დაბადებული გოგონა, ჟანა იქცა, რომელსაც სახელი დედამისის პატივსაცემად დაარქვა. 1387 წელს, მამის გარდაცვალების შემდეგ, კარლ III ნავარის მეფედ გვევლინება. როგორც მონარქმა, მან მშვიდობა დაამყარა მეზობელ საფრანგეთთან, კასტილიასთან, არაგონთან, ინგლისთან და ავინიონის პაპთან. მეტის, თავის ცოლის ძმას, ანუ კასტილიის მეფეს იგი გრანადის საამიროს დაპყრობაშიც კი ეხმარებოდა. პარიზის ხელშეკრულებით, კარლმა დაკარგა თავისი უფლებები შამპანსა და ბლუაზე, რომელიც დაუყოვნებლივ გადავიდა საფრანგეთის სამეფო დომენის შემადგენლობაში. როდესაც მისი უფროსი ვაჟი დაიბადა, სპეციალურად ტახტის მემკვიდრეთათვის კარლმა შექმნა ვიანის პრინცის წოდება, რაც თავის მხრივ საფრანგეთის დოფინის, ესპანური ასტურიისა და ინგლისური უელსის პრინცის ეკვივალენტი იყო. იგი ასევე ხელოვნების დიდი მფარველი იყო, სწორედ მისი დაკვეთით ააგეს პამპლონას გოთიკური ტაძარი. 1423 წელს ნავარის ისტორიაში გაიყვანა პირველი სარწყავი არხები. ქალაქ ტაფალაში ააგო ოტილეს სამეფო სასახლე. იგი გარდაიცვალა 1425 წელს, მის შემდეგ ტახტზე მისი ასული ბლანკა I ადის. კარლსა და დედოფალ ელეანორას რვა შვილი ჰყავდათ: ჟანა (1382-1413), ცოლად გაჰყვა ფუას გრაფ ჟან I-ს; მარია (1383-1425); ბლანკა I (1385-1441), ნავარის დედოფალი 1425-41 წლებში. პირველად იქორწინა სიცილიის მეფე მარტინ I-ზე, მისი დაღუპვის შემდეგ კი არაგონის მეფე ხუან II-ს გაჰყვა ცოლად, რომელთანაც ოთხი შვილი შეეძინა; იზაბელა (1395-1435), ცოლად გაჰყვა არმანიაკის გრაფ ჟან IV-ს; ბეატრისი (1392-1412), ცოლად გაჰყვა ლა მარკის გრაფ ჟაკ II-ს; მარგარიტა (1390-1403); კარლი (1397-1402), ვიანის პრინცი; ლუი (1402), ვიანის პრინცი; Woodacre, Elena (2013). The Queens and Kings Regnant of Navarre: Succession, Politics, and Partnership, 1274-1512. Palgrave Macmillan.
ლაურენტინო კორტისო

ლაურენტინო (ნიტო) კორტისო კოენი (ესპ. Laurentino “Nito” Cortizo Cohen; დ. 30 იანვარი, 1953) — პანამელი პოლიტიკოსი. პანამის არჩეული პრეზიდენტი. პანამის ეროვნული ასამბლეის წევრი 1994-2003 წლებში და თავმჯდომარე. პანამის აგროკულტურისა და მეცხოველეობის მინისტრი 2004-2006 წლებში. 2019 წელს „დემოკრატიულ რევოლუციურმა პარტიამ“ იგი პრეზიდენტობის კანდიდატად წარადგინა, 5 მაისს ხმათა 33,27%-ით აირჩიეს ქვეყნის პრეზიდენტად. ჰყავს მეუღლე და ორი შვილი. ↑ PALABRAS LLANAS - 50 años de visión y Compromiso (1906-2006) ↑ (2001) Partidos políticos de América Latina. Centroamérica, México y República Dominicana. Universidad de Salamanca, გვ. 561. ISBN 9788478008377.  ↑ „კორტისომ მოიგო პანამის არჩევნები“ (ინგლისური). 2019-05-06. ციტირების თარიღი: 2019-05-06.
აკმონიტალი

აკმონიტალი — უჟანგავი ფოლადის შენადნობი, რომელიც უმეტეს წილს რკინას შეიცავს; დანარჩენს — 0,14% ნახშირბადს, 17,5-19% ქრომს, 0,50% მაგნიუმს, 1,15% სილიციუმს, 0,03% გოგირდს და 0,03% ფოსფორს შენადნობის მასისა. აკმონიტალი გამოიყენებოდა იტალიური ლირის მონეტების დასამზადებლად. ↑ New York Times Archives (1939-06-04). „COINS OF STEEL ALLOY FOR ITALY“. New Netherlands Coin Co. ციტირების თარიღი: 2010-04-23. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება)
იზობარები

იზობარი (ბერძ. ἴσος [isos] — „ტოლი“ და βάρος [baros] — „მასა“) — ერთნაირი A მასური რიცხვის მქონე სხვადასხვა ქიმიური ელემენტის ატომი. იზობარის ბირთვი შეიცავს ნუკლიონების ტოლ რიცხვს, მაგრამ Z პროტონებისა და N ნეიტრონების სხვადასხვა რიცხვს, მაგალითად: Be 4 10 {\displaystyle {\ce {^10_4Be}}} (ბერილიუმი), Be 5 10 {\displaystyle {\ce {^10_5Be}}} (ბერილიუმი), C 6 10 {\displaystyle {\ce {^10_6C}}} (ნახშირბადი) წარმოადგენენ იზობარებს (A=10). ჭარბი პროტონების მქონე მძიმე იზობარები განიცდიან პოზიტრონულ β-დაშლას ან K-ჩაჭერას, ხოლო ჭარბი ნეიტრონების მქონე იზობარები — ელექტრონულ β-დაშლას. იზობარების კერძო შემთხვევაა სარკული ბირთვები, რომლებიც მსუბუქ ბირთვებს შორის გვხვდება და მიიღება პროტონებისა და ნეიტრონების ურთიერთშენაცვლებით. მაგალითად: C 4 5 10 {\displaystyle {\ce {^10_5C4}}} და Be 6 6 10 {\displaystyle {\ce {^10_6Be6}}} ან L 4 3 7 {\displaystyle {\ce {^7_3L4}}} და Be 3 4 7 {\displaystyle {\ce {^7_4Be3}}} . ტერმინი იზობარი შეთავაზებული იქნა ბრიტანელი ქიმიკოსის ალფრედ ვოლტერ სტუარტის მიერ 1918 წელს. ბერძნული სიტყვა „ἴσος“ [isos] ნიშნავს ტოლს, ხოლო „βάρος“ [baros] — მასას. იზოტოპი იზომერი იზოტონი ქართული საბჭოთა ენციკლოპედია, ტ. 5, თბ., 1980. — გვ. 97. ↑ http://jnm.snmjournals.org/content/19/6/581.full.pdf ↑ Etymology Online
ალბანოლოგიური კვლევების აკადემია

ალბანოლოგიური კვლევების აკადემია (ალბ. Akademia e Studimeve Albanologjike) — ალბანოლოგიის მთავარი ინსტიტუტი ალბანეთში. ალბანოლოგიური კვლევების აკადემია შეიქმნა ალბანეთის აკადემიური და საუნივერსიტეტო რეფორმის პროცესში. გადაწყვეტილება ალბანეთის მთავრობამ 2007 წლის აგვისტოში დაამტკიცა. ის შეიქმნა შემდეგი ოთხი ინსტიტუტის შერწყმით: არქეოლოგიის, ენათმეცნიერების და ლიტერატურის, ისტორიის და კულტურული ანტროპოლოგიის. ინსტიტუტში ფუნქციონირებდა ორი კვლევითი მიმართულება: ხელოვნების და ალბანური ენციკლოპედიის, რომელიც მანამდე ალბანეთის მეცნიერებათა აკადემიაში მიმდინარეობდა. ცენტრი 2008 წელს ჩამოყალიბდა როგორც სამეცნიერო დაწესებულება და მიიღო ინსტიტუტის სტატუსი. ის აერთიანებს სპეციალისტებს და მდიდარ საარქივო მასალებს. ცენტრი კვლევების გარდა ასევე ეწევა ალბანური კულტურის პოპულარზაციას. ინსტიტუტი ასევე ახორცილელებს სამაგისტრო და სადოქტორო პროგრამებს. 2015 წლის მიხედვით აკადემიური სენატია: არდიან მარაში ბექირ მეტა მიასერ დიბრა ვალტერ მიმიშა შპრესა გიონგეჩ ადემ ბუნგური ფერიდ მუდრი შაბან სინანი მარენგლი ვერლი არბენ შკენდერი რაიმონდ პეროლა სალი კოდრილა ტირანის უნივერსიტეტი ↑ History (in Albanian). დაარქივებულია ორიგინალიდან — 2016-03-04. ციტირების თარიღი: 2019-05-10. ↑ Senate list of members. დაარქივებულია ორიგინალიდან — 2016-12-25. ციტირების თარიღი: 2019-05-10.
უზუნ-ობა

უზუნ-ობა (აზერ. Uzun oba) — დასახლება აზერბაიჯანში. განლაგებულია ნახიჩევანჩაის მარჯვენა სანაპიროზე, ბაბექის რაიონის სოფელ აშაღი-უზუნობას მახლობლად. დასახლება შესწავლილ იქნა 2015 წელს საერთაშორისო აზერბაიჯანულ-ფრანგული არქეოლოგიური ექსპედიციის მიერ ვალი ბახშალიევისა და კატრინ მარონის ხელმძღვანელობით. ჩატარებული გათხრების შედეგად 2 მ სიღრმეზე აღმოაჩინეს კულტურული ფენა. დასახლება შესწავლილია მხოლოდ არქეოლოგიური დაზვერვის დონეზე. გათხრების შედეგად ძეგლის აღმოსავლეთ ფერდობზე წარმოიშვა 2 მ სიგრძის სტრატიგრაფიული ჭრილი, რომელიც 2,5 მ სიღრმეზე არსებულ კულტურულ ფენაზე დაკვირვების საშუალებას იძლევა. გათხრების დროს ნაპოვნი შეღებილი კერამიკის ნატეხები, რომლებიც თარიღდება ძვ. წ. V ათასწლეულის პირველი ნახევრით, მეტყველებს იმაზე, რომ აქ აღმოჩენილი კულტურული ფენა ამავე პერიოდს, ანუ ძვ. წ. V ათასწლეულის პირველ ნახევარს მიეკუთვნება, რაც ამ რეგიონისთვის მეტისმეტად იშვიათია. ↑ Бахшалиев В.Б. Исследование энеолитических памятников Сирабчайской и Нахчыванчайской долин. Problems of the Archaeology of the Caucasus and Near East. Neolithic - Late Bronze Age. Baku: Институт археологии и этнографии. 2017, с. 108-121.
ზივერ ბეკ აჰმედბეკოვის ძეგლი

ზივერ ბეკ აჰმედბეკოვის ძეგლი (აზერ. Zivər bəy Əhmədbəyovun abidəsi) — აზერბაიჯანელი არქიტექტორის, ზივერ ბეკ აჰმედბეკოვის ძეგლი, რომელიც მდებარეობს ბაქოს იასამალის რაიონში. დგას ჯაფარ ჯაბარლის ქუჩაზე მდებარე პარკში, მეტროს სადგურ „ნიზამის“ წინ. ძეგლის ავტორია აზერბაიჯანის სახალხო მხატვარი ნათიგ ალიევი. ზივერ ბეკ აჰმედბეკოვი 1918–1920 წლებში იყო ბაქოს პირველი აზერბაიჯანელი მთავარი არქირექტორი, რომელმაც მნიშვნელოვანი როლი შეასრულა ქალაქის განვითარებაში. თავის პროექტებში ზივერ ბეკ აჰმედბეკოვი ოსტატურად აერთიანებდა ავროპისა და აღმოსავლეთის არქიტექტურულ ტრადიციებს. პარკი და ძეგლი აზერბაიჯანის რესპუბლიკის პრეზიდენტის ილჰამ ალიევის განკარგულებით შეიქმნა. გახსნის ცერემონია შედგა 2011 წლის 26 მაისს პრეზიდენტის თანდასწრებით. ↑ Открытое письмо от единственного внука Зивер бека Ахмедбекова // Trend News Agency. ↑ Azərbaycan Prezidenti İlham Əliyev Zivər bəy Əhmədbəyov parkının açılışında iştirak etmişdir